 **ОБЩИНА РУДОЗЕМ**

 **ОБЛАСТ СМОЛЯН**



***4960 Рудозем, бул. “България” 15, тел.: 0306/9-91-99 факс: 0306/9-91-41***

[*www.rudozem.bg*](http://www.rudozem.bg/)*,* ***oba@rudozem.bg***

**З А П О В Е Д**

№ 446

гр.Рудозем, 13.11.2020 г.

 Със заявление № P-5008/10.11.2020г. с възложител Кадир Шабанов Манафов е поискано допускане на изменение на Подробен устройствен план (ПУП) - План за регулация и застрояване (ПРЗ) за имот пл. №881 който попада в УПИ I - озеленяване в кв.112 по плана на с. Чепинци, общ.Рудозем.

 Към преписката са приложени:

* Скица с нанесена регулация Изх.№308/03.11.2020г. на имот пл. № 881, за който е отредено УПИ I - за озеленяване, кв. 112 в с. Чепинци;
* Нотариален акт №74 Вх. рег. № 244/28.05.20г.;
* Проект с предложение за изменение на ПУП-ПРЗ с графична част и обяснителна записка;

 В проекта за изменение на плана са заложени следните предвиждания:

 1.По отношение на уличната регулация.

Изработеният ПУП предвижда промени в уличната регулация, като се променя УПИ I - озеленяване в кв. 112 и се обособява нов УПИ:

- УПИ XI - за обществено обслужване по границите на имот с пл. №881;

 2.По отношение на дворищната регулация.

Изработеният ПУП предвижда промени в дворищната регулация, като се предвижда отреждане на новообразуван урегулиран поземлен имот УПИ XI-за обществено обслужване по границите на имот с пл. №881

 3. По отношение на застрояването.

Предлага се свързано застрояване между УПИ ХI- 881 за обществено обслужване и съществуващи постройки в УПИ I- oзеленяване, в кв. 112 по плана на с. Чепинци., като се предвижда задължителната застроителна линия и към уличната регулационна линия с оглед на запазващите се преобладаващи сгради по направление на главната улица, съгласно чл. 26, ал. 3 от ЗУТ.

 При горната фактическа обстановка се установява от правна страна следното: Искането е направено от собственика на поземления имоти, явяващи се на това основание заинтересувано лице по смисъла на чл.131, ал.1 от ЗУТ. Приложено е предложение за изменението на плана за регулация и застрояване.

 Спазена е разпоредбата на чл.135, ал.2 от ЗУТ, която гласи, че когато искането е за изменение на подробен устройствен план, към заявлението се прилага скица с предложение за изменението му.

 Изготвено е становище на Главния архитект на Община Рудозем, съобразно чл.135, ал.4, т.1 от ЗУТ. Експертното становище на Главния архитек е неизменна част от административната процедура и се взема задължително преди произнасянето на административния орган по чл.135, ал.1 от ЗУТ, а именно кмета на общината.

 С оглед на гореизложените мотиви, събраните в административното производство доказателства, предвид становището на Главния архитект и на основание чл.44, ал.1,т.13 от ЗМСМА, чл.135, ал.5 във връзка с чл.134, ал.2, т.6 и § 8, ал.2, т.3 от ЗУТ

**ДОПУСКАМ:**

Изработването на проект за изменение на Подробен устройствен план (ПУП)- План за регулация и застрояване (ПРЗ) за имот пл. №881, който попада в УПИ I-озеленяване в кв.113 по плана на с. Чепинци, общ.Рудозем.

1. На основание чл.135, ал.7 от ЗУТ заповедта да се съобщи на заинтересуваните лица по реда на чл.124б, ал.2 от ЗУТ.
2. Заповедта може да бъде обжалвана по реда на чл.215, ал.4 от ЗУТ пред Административен съд-Смолян, в 14-дневен срок от съобщаването й.

см

